****

Budapest, 2016. június 2.

**Tisztelt Iskolaigazgató!**

A Tett és Védelem Alapítvány nevében írok Önnek. Alapítványunk 2012. novemberében jött létre, a romló minőségű közbeszéd, a kirekesztés, az antiszemitizmus táptalaját adó ismerethiány, valamint az atrocitások és törvényszegések elleni erélytelen fellépés új alternatívájaként. Alapítványunk bejegyzett civil szervezet, melynek kurátorai a teológiai és világnézeti önmeghatározásuktól függetlenül, a legfontosabb Magyarországon működő zsidó vallási és kulturális irányultságokat jelenítik meg, ezzel is szimbolikusan kifejezve, hogy az antiszemitizmus elleni fellépés mindannyiunk közös ügye.

Az előítéletek és a diszkrimináció melegágya a tudatlanság és az ismerethiány. Világszerte minden antiszemitizmus ellen fellépő szervezet egyik legfontosabb feladatát az oktatás, a felvilágosítás és az ismeretterjesztés területén fejti ki. Nincs annál fontosabb cél, minthogy nyitottsággal és az oktatás prevenciós eszközével ügyünknek megnyerjük a fiatal generációt, a társadalom még elfogulatlan, barátságos, esetleg közömbös többségét.

Iskoláknak szánt oktatási csomagunkat szeretném a figyelmébe ajánlani:

**1. Mindennapi zsidóság**

Előadó: dr. Köves Slomó, az Egységes Magyarországi Izraelita Hitközség vezető rabbija

**2. Gyűlöletcselekmények Magyarországon: miért és hogyan küzdjünk ellene?**

Előadó: Szalai Kálmán, a TEV titkára, Pásztor Tibor, a TEV monitoring vezetője

**3. A szélsőjobb módszerei a fiatalok behálózására**

Előadó: Szegedi Csanád

**4. Érvelési technikák gyűlölködőkkel szembeni vitákban**

Előadó: partnerünk, a Political Capital Intézet munkatársa

**5. Zsinagóga-látogatás**

Látogatás Budapest legrégebbi zsinagógájába, a felújított Óbudai zsinagóga megismerése.

**6. Látogatás Mádra- A csodarabbik nyomában**

Osztálykirándulás, erdei iskola, melynek során megismerhetővé és átélhetővé válik Tokaj-Hegyalja egykor virágzó zsidó közösségeinek hagyományos élete, tárgyi és kulturális emlékezete. Az osztályok többféle program közül választhatnak- zsinagóga-látogatás, barchesz-sütés, kézműves foglalkozások- és megismerhetik a környék épített és természeti szépségeit.

Programjainkat - amelyek a mádi kirándulás kivételével - ingyenesek, 13-18 éves diákoknak ajánljuk. Egy alkalom 45-90 perces, megtartható egy osztálynak vagy egy évfolyam több osztályának egyszerre.

Engedje meg, hogy a programmal kapcsolatban felkeressük a közeljövőben, vagy kérjen további információt az alábbi elérhetőségen:

**Lefkovics Zsófi**

+36 30 475 3196

zsofi.lefkovics@tev.hu

Előre is megköszönve nyitottságát, tisztelettel üdvözli:



 Bodnár Dániel

 Tett és Védelem Alapítvány

 Kuratórium Elnöke